ai4bharat/Pralekha huggingface dataset:
সারওরসায়নমন্ত্রক
ন্যাশনাল ফার্মাসিউটিকাল প্রাইসিং অথরিটি  – এর আওতায় গোয়াতে প্রাইস মনিটরিং ও রিসোর্স ইউনিট স্থাপন
নয়াদিল্লি, ২৪ অক্টোবর, ২০২০
কেন্দ্রীয় ফার্মাসিউটিকাল দপ্তরের ন্যাশনাল ফার্মাসিউটিকাল প্রাইসিং অথরিটি  – এর আওতায় গোয়াতে একটি মূল্য নজরদারি ও নিয়ন্ত্রণ কেন্দ্র স্থাপন করা হয়েছে। রাজ্য সরকারের ড্রাগ কন্ট্রোল দপ্তরের সঙ্গে সহযোগিতায় এনপিপিএ এই কেন্দ্রটি স্থাপন করেছে। রাজ্য ড্রাগ কন্ট্রোলারের প্রত্যক্ষ তত্ত্বাবধানে রাজ্যস্তরীয় প্রতিষ্ঠান হিসাবে এই নজরদারি ও নিয়ন্ত্রণ কেন্দ্রটি পরিচালিত হবে। মূল্য নজরদারি ও নিয়ন্ত্রণ কেন্দ্রটির পরিচালন পর্ষদে থাকবেন কেন্দ্র ও রাজ্য সরকারের প্রতিনিধি ও সংশ্লিষ্ট অন্যান্য পক্ষের প্রতিনিধিরা।
এনপিপিএ গ্রাহক সচেতনতা, প্রচার এবং মূল্য নজরদারি কর্মসূচির আওতায় ইতিমধ্যেই ১৫টি রাজ্য ও কেন্দ্রশাসিত অঞ্চলে মূল্য নজরদারি ও নিয়ন্ত্রণ কেন্দ্র গড়ে তুলেছে। দেশের সমস্ত রাজ্য ও কেন্দ্রশাসিত অঞ্চলে এ ধরনের কেন্দ্র গড়ে তোলার পরিকল্পনা নেওয়া হয়েছে। এ ধরনের কেন্দ্র গড়ে তোলার যাবতীয় খরচ এনপিপিএ বহন করবে। রাজ্যস্তরীয় মূল্য নজরদারি ও নিয়ন্ত্রণ কেন্দ্রগুলি আঞ্চলিক স্তরে ওষুধের গুণমান এবং সুলভ যোগান বজায় রাখতে সাহায্য করবে বলেও মনে করা হচ্ছে। এ ধরনের কেন্দ্রগুলির প্রাথমিক কর্তব্য হ’ল – ওষুধের মূল্য নিয়ন্ত্রণে নজরদারি চালাতে এনপিপিএ-কে সাহায্য করা হয়। সেই সঙ্গে, ওষুধের পর্যাপ্ত যোগান সুনিশ্চিত করা এবং গুণমান বিশিষ্ট ওষুধ সম্পর্কে গ্রাহকদের সচেতন করে তোলা। এছাড়াও, এই কেন্দ্রগুলি এনপিপিএ এবং সংশ্লিষ্ট রাজ্য বা কেন্দ্রশাসিত ড্রাগ কন্ট্রোলারকে প্রয়োজনীয় কারিগরি সহায়তা দেবে।
কোভিড-১৯ মহামারীর সময় জীবনদায়ী ওষুধপত্রের সুলভ যোগান বজায় রাখতে রাজ্য সরকারগুলির সঙ্গে সহযোগিতায় এনপিপিএ নিরন্তর তার দায়িত্ব পালন করে চলেছে। রাজ্য সরকারগুলির সঙ্গে সহযোগিতায় সারা দেশে ওষুধপত্রের যাতে কোনও ঘাটতি না হয়, তা সুনিশ্চিত করেছে এনপিপিএ।
CG/BD/SB
(Visitor Counter : 90
শ্রমওকর্মসংস্থানমন্ত্রক
কর্মহীন শ্রমিকদের জন্য ত্রাণ প্যাকেজ
নতুন দিল্লি, ২১ সেপ্টেম্বর, ২০২০
বিশ্বজুড়ে করোনা সংক্রমণ অতিমারী এবং তার জেরে লকডাউন,ভারত সহ গোটা বিশ্বের অর্থনীতির ওপর বিশেষ প্রভাব ফেলেছে।কোভিড-19 এর ফলে বড়ো সংখ্যক পরিযায়ী শ্রমিক বাধ্য হয়ে তাদের নিজের নিজের রাজ্যে ফিরে গেছে। কোভিড-19 এর জন্য উদ্ভুত পরিস্থিতি মোকাবিলায় কেন্দ্রীয় সরকার একাধিক পদক্ষেপ গ্রহন করেছে। সরকারের পক্ষ থেকে ২০ লক্ষ কোটি টাকার অর্থনৈতিক প্যাকেজ ঘোষণা করা হয়েছে।অর্থনীতি,পরিকাঠামো,ব্যবস্থাপনা, চাহিদা এবং দিকনির্দেশক জনসংখ্যাতত্ত্ব কে সামনে রেখে দেশের যুবকদের কর্মসংস্থানের লক্ষ্যে আত্মনির্ভর ভারতের সূচনা হয়।
কোভিড-19 অতিমারীর প্রভাব প্রশমিত করতে কেন্দ্রীয় সরকার গরিব মানুষদের জন্য প্রধানমন্ত্রী গরিব কল্যাণ যোজনার সূচনা করেছে। দরিদ্র থেকে দরিদ্রতম মানুষরা এই কঠিন সময়ে,অত্যাবশ্যক পণ্য ক্রয়ের জন্য যাতে অসুবিধায় না পড়েন সে লক্ষ্যে তাদের হাতে খাদ্য এবং অর্থ তুলে দিতেই এই যোজনার সূচনা করা হয়।
প্রধানমন্ত্রী গরিব কল্যাণ যোজনার অধীনে ভারত সরকার ,কর্মচারী ভবিষ্য নিধির  নিয়োগকারির ১২% এবং কর্মচারির ১২%,মোট ২৪% মজুরি একত্রে,মার্চ ২০২০ থেকে অগাস্ট ২০২০ পর্যন্ত দিয়ে দিয়েছে। এই সুযোগ পেয়েছে সেই সমস্ত সংস্থা যাদের ১০০ জন কর্মচারি রয়েছে এবং ৯০% কর্মচারি বা শ্রমিকদের মাসিক মজুরি ১৫ হাজার টাকার কম।
ই পি এফ ওর অধীনে থাকা সংস্থাগুলির কর্মচারি এবং নিয়োগকর্তার উভয়ের বাধ্যতামূলক ভবিষ্যনিধির দেয়,মজুরির ১২% থেকে কমিয়ে তিন মাসের জন্য ১০% করা হয়েছে।
যে সমস্ত পরিযায়ী শ্রমিক লকডাউনের দরুন নিজেদের গ্রামে ফিরতে বাধ্য হয়েছেন,তাদের কর্মসংস্থানের এবং জীবনজীবিকার লক্ষ্যে ভারত সরকার গত ২০শে জুন,২০২০ তে গরিব কল্যাণ রোজগার অভিযানের সূচনা করে। এই অভিযানের মূল লক্ষ্য হলো,গ্রামীন পরিকাঠামোর উন্নয়ন এবং গ্রামাঞ্চলে ইন্টারনেট সংযোগের মতন আধুনিক পরিষেবা পৌঁছে দেওয়া। দেশের ৬ টি রাজ্যের ১১৬ টি জেলায় এই অভিযানের জন্য ৫০,০০০ কোটি টাকার কর্মসূচী নেওয়া হয়।
আত্মনির্ভর ভারত অভিযানের অধীনে, ভারত সরকার এমজিএনআরইজিএসে অতিরিক্ত ৪০,০০০ কোটি টাকা বরাদ্দ করেছে। এর দরুন ৩০০ কোটির মতন অতিরিক্ত শ্রমদিবস সৃষ্টিতে সাহায্য করেছে। আরও কাজের সুযোগ এবং পরিযায়ী শ্রমিকদের বর্ষাকালেও কর্মসংস্থানের সুযোগ সৃষ্টি করেছে।
পথে যারা ব্যবসা করে,এরকম প্রায় ৫০ লক্ষ ব্যবসায়ীদের ব্যবসা শুরুর জন্য প্রধানমন্ত্রী এসভিএনিধির মাধ্যমে সহায়ক মূলধন হিসাবে এক বছরের জন্য ১০ হাজার টাকা ঋণ দেওয়ার ব্যবস্থা করা হয়েছে।
অটল বিমিত ভক্তি কল্যাণ যোজনার মাধ্যমে কর্মহীনদের সুবিধার জন্য কর্মচারি রাজ্য বিমা নিগম গড় মজুরি ২৫ % থেকে বৃদ্ধি করে ৫০% করেছে। কোভিড-19 অতিমারীর দরুন কর্মহীন হয়ে পড়া,বিমা আছে এমন কর্মীদের ৯০ দিন পর্যন্ত সব রকম শর্তে ছাড় দিয়েই এই সুবিধা দেওয়া হয়েছে।
শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গয়ার আজ রাজ্যসভায় এক লিখিত প্রশ্নের উত্তরে এই তথ্য জানান।
(CG/PPM
কেন্দ্রীয়মন্ত্রিসভা
আইডিবিআই ব্যাঙ্ককে মূলধন যোগানোর প্রস্তাবে মন্ত্রিসভার অনুমোদন
নয়াদিল্লি, ৩ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আইডিবিআই ব্যাঙ্ককে ৪,৫৫৭ কোটি টাকা মূলধন যোগানের প্রস্তাব অনুমোদিত হয়েছে। মন্ত্রিসভার এই সিদ্ধান্ত ঐ ব্যাঙ্কের ঘুরে দাঁড়ানোর প্রক্রিয়ায় সাহায্য করবে এবং ব্যাঙ্কটিকে লাভজনক করে তোলার পাশাপাশি স্বাভাবিক ঋণদাতা প্রতিষ্ঠান হয়ে উঠতেও সাহায্য করবে। এমনকি, উপযুক্ত সময়ে ব্যাঙ্কটির বিনিয়োগের ব্যাপারেও সরকারের কাছে অনেকগুলি বিকল্প থাকবে।
ব্যাঙ্কের পরম্পরা বজায় রাখার সঙ্গে যুক্ত বিষয়গুলির সমাধানে এককালীন মূলধন যোগানো অত্যন্ত প্রয়োজন হয়ে পড়েছিল। ইতিমধ্যেই এই ব্যাঙ্কের অনুৎপাদক সম্পদের পরিমাণ ২০১৮-র জুন মাসে ১৮.৮ শতাংশ থেকে ২০১৯-এর জুনে কমে দাঁড়িয়েছে ৮ শতাংশে। এই ব্যাঙ্কটির মূলধন আসবে এর সঙ্গে যুক্ত সংশ্লিষ্ট সব পক্ষের কাছ থেকে। বর্তমানে এই ব্যাঙ্কের ৮১ শতাংশ শেয়ার রয়েছে ভারতীয় জীবন বিমা নিগমের  কাছে। সরকারের শেয়ারের পরিমাণ ৪৬.৪৬ শতাংশ। এই ব্যাঙ্কটির মোট ৯,৩০০ কোটি টাকার মূলধন যোগানের মধ্যে এলআইসি-র পক্ষ থেকে দেওয়া হবে ৫১ শতাংশ বা ৪,৭৪৩ কোটি টাকা। অবশিষ্ট ৪৯ শতাংশ, অর্থাৎ ৪,৫৫৭ কোটি টাকা সরকারের পক্ষ থেকে এককালীন সাহায্য হিসেবে দেওয়া হবে।
এই মূলধন যোগান দেওয়ার পর আশা করা হচ্ছে আইডিবিআই ব্যাঙ্ক আর্থিক দিক থেকে ঘুরে দাঁড়িয়ে নিজস্ব মূলধন আরও বাড়াবে এবং আগামী বছরের মধ্যেই রিজার্ভ ব্যাঙ্কের দ্রুত সংশোধনমূলক কর্মপরিকল্পনা সংক্রান্ত কাঠামো থেকে বেরিয়ে আসতে পারবে।
উল্লেখ করা যেতে পারে, কেন্দ্রীয় মন্ত্রিসভা ২০১৮-র অগাস্টে আইডিবিআই ব্যাঙ্কের ৫১ শতাংশ শেয়ার এলআইসি-র অধিগ্রহণে অনুমতি দেয়। বর্তমানে সরকারের শেয়ারের পরিমাণ ৪৬.৪৬ শতাংশ। বিগত এক বছরে ব্যাঙ্কের আর্থিক মাপকাঠিতে লক্ষ্যণীয় অগ্রগতি ঘটেছে। অনুৎপাদক সম্পদ হ্রাস পাওয়ার পাশাপাশি, ‘প্রভিশন কভারেজ রেশিও’তে উন্নতি ঘটেছে। সিআরএআর ব্যবস্থাতেও অগ্রগতি হয়েছে। এলআইসি-র সঙ্গে ব্যাঙ্কটির সংযুক্তিকরণের ফলে ২০২০ অর্থবর্ষ থেকে ৫০০ কোটি টাকা রাজস্ব এবং ২০২১ অর্থবর্ষ থেকে ১ হাজার কোটি টাকা রাজস্বের পরিকল্পনা রয়েছে।
CG/BD/DM
(Visitor Counter : 66
তথ্যওসম্প্রচারমন্ত্রক
ভারতীয় প্যানোরোমায় অংশগ্রহণের শেষ তারিখ ঘোষিত
নতুন দিল্লি, ২৭ জুলাই, ২০২১
৫২-তম ভারত আন্তর্জাতিক চলচ্চিত্র উৎসব, আই এফ এফ আই-তে ভারতীয় প্যানোরোমা-য় অংশগ্রহণের জন্য শেষ তারিখ ঘোষণা করা হয়েছে।
ভারতীয় প্যানোরামা চলচ্চিত্র উৎসবের একটি প্রধান বিভাগ যার অধীনে সমসাময়িক ভারতীয় চলচ্চিত্রের সেরা ছবিগুলি প্রচারের জন্য নির্বাচিত করা হয়।
ভারতীয় প্যানারোমায় প্রবেশাধিকার নেওয়া গত ১৮ জুলাই, ২০২১ থেকে শুরু হয়েছে। অনলাইনে নাম জমা দেওয়ার শেষ দিন ধার্য হয়েছে ১২ আগস্ট, ২০২১।
আগামী ২০ থেকে ২৮ নভেম্বর পর্যন্ত গোয়াতে ভারত আন্তর্জাতিক চলচ্চিত্র উৎসব অনুষ্ঠিত হবে। অনলাইনে জমা দেওয়া আবেদন পত্রের হার্ডকপি ও রসিদ সহ আনুষঙ্গিক নথিপত্র জমা দেওয়ার শেষ দিন ২৩ আগস্ট, ২০২১। ভারতীয় প্যানোরামায় চলচ্চিত্র জমা দেওয়ার ক্ষেত্রে নির্ধারিত নির্দেশিকাগুলি অনুসরণ করতে হবে।
চলচ্চিত্র উৎসব সূচনার পূর্বে ১২ মাসের মধ্যে কেন্দ্রীয় চলচ্চিত্র অনুমোদন পর্ষদ-এর প্রত্যয়িত কাগজপত্র বা উৎসবে জমা দেওয়া চলচ্চিত্রটির নির্মাণকাজ শেষ হওয়ার তারিখটি উল্লেখ করতে হবে।
প্রতিটি চলচ্চিত্রের ক্ষেত্রে ইংরেজিতে সাবটাইটেল দিতে হবে।
ভারত আন্তর্জাতিক চলচ্চিত্র উৎসবে ১৯৭৮ সালে ভারতীয় প্যানারোমা অন্তর্ভুক্ত হয়। এর উদ্দেশ্য, ভারতীয় চলচ্চিত্র এবং ভারতের সমৃদ্ধ সংস্কৃতি ও ঐতিহ্যকে প্রচার করা। ওই বছর থেকেই ভারতীয় প্যানোরামা সেরা ভারতীয় চলচ্চিত্র প্রদর্শনের জন্য সম্পূর্ণ নির্ধারিত হয়।
তথ্য ও সম্প্রচার মন্ত্রকের অধীনে চলচ্চিত্র উৎসবের মাধ্যমে ভারতীয় প্যানোরামার লক্ষ্য হচ্ছে, চলচ্চিত্রশিল্পের প্রচারের জন্য সিনেমাটিক, থিমেটিক এবং এস্থেটিক বৈশিষ্ট্যযুক্ত চলচ্চিত্র নির্মান করা। যে চলচ্চিত্রগুলি দেশে এবং বিদেশে চলচ্চিত্র উৎসবে অংশ নিতে পারবে।
CG/ SB
(Visitor Counter : 150
জলশক্তি মন্ত্রক
উপহার হিসেবে পাওয়া প্রধানমন্ত্রীর বিভিন্ন স্মরণিকার বৈদ্যুতিন নিলাম প্রক্রিয়ার পর্যালোচনা করতে প্রতিমন্ত্রী শ্রী প্রহ্লাদ সিং প্যাটেলের ন্যাশনাল গ্যালারি অফ মডার্ন আর্ট পরিদর্শন করেছেন
নতুনদিল্লি, ৩০শে সেপ্টেম্বর, ২০২১
কেন্দ্রীয় জলশক্তি প্রতিমন্ত্রী প্রহ্লাদ সিং প্যাটেল ৩০শে সেপ্টেম্বর ন্যাশনাল গ্যালারি অফ মডার্ন আর্টে যান। তিনি সেখানে উপহার হিসেবে পাওয়া প্রধানমন্ত্রী শ্রী নরেন্দ্র মোদীর বিভিন্ন স্মরণিকার বৈদ্যুতিন নিলাম প্রক্রিয়ার পর্যালোচনা করেন ।
শ্রী প্যাটেল এই প্রসঙ্গে বলেন, দেশের প্রধানমন্ত্রী হিসেবে শ্রী মোদী প্রথম, যিনি তাঁর সব উপহার সামগ্রী নিলামে বিক্রি করে সেই অর্থ দেশের জীবনরেখা গঙ্গা নদীর সংরক্ষণের জন্য নমামী গঙ্গে প্রকল্পে ব্যয় করবেন।
বৈদ্যুতিন নিলাম প্রক্রিয়ায় সাধারণ মানুষও প্রধানমন্ত্রীর পাওয়া উপহার সামগ্রী সংগ্রহ করতে পারবেন, এছাড়া পবিত্র গঙ্গা নদীর সংরক্ষণেও তাঁরা যুক্ত হতে পারবেন। এই মহতী উদ্যোগের জন্য শ্রী প্যাটেল প্রধানমন্ত্রীকে ধন্যবাদ জানান।
www.pmmementos.gov.in. ওয়েব পোর্টালের মাধ্যমে ৭ই অক্টোবর পর্যন্ত বৈদ্যুতিন নিলাম প্রক্রিয়া চলবে, যা ১৭ই সেপ্টেম্বর শুরু হয়েছিল। প্রায় ১৩৪৮টি স্মরণিকার বৈদ্যুতিন নিলাম হবে। এর মধ্যে আছে ২০২০ টোকিও প্যারালিম্পিক্স ও অলিম্পিক্সে পদকজয়ীদের প্রধানমন্ত্রীকে দেওয়া নানা উপহার সামগ্রী।
টোকিও প্যারালিম্পিক্সে স্বর্ণ পদক জয়ী শ্রী সুমিত আন্তিল ও অলিম্পিক্সে স্বর্ণ পদক জয়ী শ্রী নীরজ কুমার যে জ্যাভলিন ব্যবহার করেছিলেন, সেগুলির ভিত্তিমূল্য সবথেকে বেশি ধার্য করা হয়েছে। সবথেকে স্বল্পমুল্যের সামগ্রী একটি কারুকার্য করা হাতি, যার ভিত্তি মূল্ল্য ৩০০ টাকা ।
CG/CB/NS
(Visitor Counter : 119
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় উদ্যোগে ‘কয়লা ও লিগনাইট অনুসন্ধান প্রকল্প’ জারি রাখার প্রস্তাবে অনুমোদন কেন্দ্রীয় মন্ত্রিসভার
নতুন দিল্লি, ৭ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক সংক্রান্ত কমিটি আজ কেন্দ্রীয় উদ্যোগে ‘কয়লা ও লিগনাইট অনুসন্ধান প্রকল্প’ জারি রাখার প্রস্তাবে অনুমোদন দিয়েছে। পঞ্চদশ অর্থ কমিশনের সময়কালের সঙ্গে সাযুজ্য রেখে ২০২১-২২ থেকে ২০২৫-২৬ অর্থ বছরের জন্য এই খাতে আনুমানিক ২,৯৮০ কোটি টাকা খরচ ধরা হয়েছে।
এই প্রকল্পের আওতায় কয়লা ও লিগনাইটের অনুসন্ধান চালানো হয় দুটি স্তরে। ১) প্রচারমূলক  অনুসন্ধান, ২) কোল ইন্ডিয়ার আওতা বহির্ভূত ব্লকগুলিতে বিশদ অনুসন্ধান।
প্রচারমূলক  অনুসন্ধানের জন্য ১,৬৫০ কোটি এবং কোল ইন্ডিয়া আওতা বহির্ভূত ব্লকগুলিতে বিশদ অনুসন্ধানের জন্য ১,৩৩০ কোটি টাকা বরাদ্দ করা হয়েছে। প্রথম ক্ষেত্রে প্রায় ১৩০০ বর্গ কিলোমিটার এলাকাজুড়ে এবং দ্বিতীয় ক্ষেত্রে ৬৫০ বর্গ কিলোমিটার এলাকায় অনুসন্ধান চলবে।
দেশের সঞ্চিত কয়লা সম্পদ সম্পর্কে জানতে কয়লা ও লিগনাইট অনুসন্ধান আবশ্যক। এর উপর ভিত্তি করেই নতুন কয়লা খনির বিশদ প্রকল্প রিপোর্ট তৈরি করা হয়। এই অনুসন্ধানের উপর আধারিত ভূতাত্বিক রিপোর্টের ভিত্তিতে নতুন কয়লা ব্লক নিলামে তোলা হয় এবং সফল নিলামগ্রহীতার কাছ থেকে ব্যয় পুনরুদ্ধার করা হয়।
CG/SD/SKD
(
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিকে ২৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৫৭ কোটির বেশি টিকার ডোজ রয়েছে
নতুনদিল্লী, ১লা জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৩,১৮,৩৬,৫১০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ২১,৫১,৪৮,৬৫৯ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৫৭,৭৪,৩৩১ টি টিকার ডোজ আছে।
CG/CB/
(
প্রধানমন্ত্রীরদপ্তর
গ্রীষ্মকালে ২১৭টি অতিরিক্ত বিশেষ ট্রেন চালানোর প্রশংসা প্রধানমন্ত্রীর
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী গ্রীষ্মকালে যাত্রীদের ভ্রমণের সুবিধার্থে অতিরিক্ত ২১৭টি বিশেষ ট্রেন চালানোর সিদ্ধান্তের প্রশংসা করেছেন।
প্রেস ইনফরমেশন ব্যুরোর একটি ট্যুইটের প্রত্যুত্তরে প্রধানমন্ত্রী বলেছেন, “এর ফলে গরমের সময় সফর আরও আরামদায়ক হবে এবং যোগাযোগ বাড়বে”।
PG/MP/SB
(
যুবওক্রীড়াবিষয়কমন্ত্রক
দক্ষিণ কলকাতায় দক্ষতা উন্নয়ন ও কর্মসংস্থান সংক্রান্ত কর্মশিবির
কলকাতা, ০৩ জানুয়ারি, ২০১৯
আজ দক্ষিণ কলকাতা ও সংলগ্ন এলাকায় বসবাসকারী যুবক-যুবতীদের জন্য কর্মসংস্থানের সুযোগ ও পছন্দের ক্ষেত্রে কাজ করার জন্য প্রয়োজনীয় দক্ষতা অর্জনের ব্যবস্থা একটি কর্মশিবিরের আয়োজন করে নেহরু যুব কেন্দ্র সংগঠন। ইউনিসেফের সঙ্গে যৌথভাবে আয়োজিত দু’দিনের এই কর্মশিবিরে ১৬টি খ্যাতনামা সংস্থা চাকরির সন্ধান দেবে। দ্বিতীয় দিনে অংশগ্রহণকারী যুবক-যুবতীদের শিক্ষাগত যোগ্যতা ও প্রয়োজনীয় দক্ষতা বিচার করে কর্মসংস্থানের সুযোগ করে দেওয়া হবে। এছাড়া, কর্মসংস্থানের সুযোগের অপেক্ষায় থাকা অংশগ্রহণকারী যুবক-যুবতীদের দক্ষতা ও পছন্দের ক্ষেত্রে কাজের প্রয়োজনীয় যোগ্যতা সম্পর্কে বিশেষজ্ঞরা পরামর্শও দেবেন।
পশ্চিমবঙ্গে নেহরু যুব কেন্দ্র সংগঠনের দায়িত্বপ্রাপ্ত অধিকর্তা শ্রী নবীন নায়েক কর্মশিবিরের উদ্বোধনী ভাষণে ছাত্রছাত্রী ও যুবক-যুবতীদের কর্মসংস্থানে প্রয়োজন অনুসারে দক্ষতা অর্জন ও চারিত্রিক গঠনের আহ্বান জানান। তিনি বলেন, রোজগারের শুরু থেকেই জীবনের পথে এগিয়ে যাওয়া শুরু হয়। কেন্দ্রীয় যুব বিষয়ক ও ক্রীড়া মন্ত্রকের অন্তর্গত প্রতিষ্ঠান নেহরু যুব কেন্দ্র সংগঠন পশ্চিমবঙ্গে ছ’টি স্থানে এ ধরণের কর্মশিবিরের আয়োজন করছে। দক্ষিণ কলকাতা ছাড়াও, উত্তর কলকাতা, বারুইপুর, বারাসত ও পুরুলিয়ায় শীঘ্রই এই ধরণের কর্মশিবিরের আয়োজন করা হবে। ইতিপূর্বে জলপাইগুড়িতে এই কর্মশিবিরের আয়োজন করা হয়েছিল।
পশ্চিমবঙ্গে ইউনিসেফের পরামর্শদাতা শ্রী সঞ্জীব কুন্ডু বলেন, বিভিন্ন সামাজিক সমস্যা, যেমন – বাল্যবিবাহ, শিশু শ্রম, স্কুলছুট হওয়ার মতো বিষয়গুলি যুবক-যুবতীদের বিকাশ ও অগ্রগতির পথে বাধা হয়ে দাঁড়ায়। অনুষ্ঠানে উপস্থিত দক্ষিণ কলকাতার বিভিন্ন দক্ষতা প্রশিক্ষণ প্রতিষ্ঠানের প্রতিনিধিরা অংশগ্রহণকারী যুবক-যুবতীদের নিজ নিজ পছন্দের বিষয় অনুযায়ী দক্ষতা অর্জনের সঠিক কোর্সটি বাছাই করার পরামর্শ দেন। এর আগে দক্ষতা প্রশিক্ষণ কেন্দ্র থেকে কোর্স করে রোজগারের সুযোগ পেয়েছেন এমন কয়েকজন যুবক-যুবতী তাঁদের সাফল্যের কাহিনী উপস্থিত সকলের সামনে তুলে ধরেন।
SSS/SC/SB
(Visitor Counter : 154
প্রতিরক্ষামন্ত্রক
জম্মু-কাশ্মীরে কৌশলগত দিক দিয়ে গুরুত্বপূর্ণ ৬টি সেতুর অনলাইনে উদ্বোধন করলেন প্রতিরক্ষা মন্ত্রী শ্রী রাজনাথ সিং
নয়াদিল্লী, ৯ জুলাই, ২০২০
এই সেতুগুলি রেকর্ড সময়ে নির্মাণ করেছে।
প্রতিরক্ষা মন্ত্রী বিআরও-র সমস্ত স্তরের কর্মী ও আধিকারিকদের রেকর্ড সময়ে এই ৬টি সেতুর নির্মাণকাজ শেষ করায় তাঁদের অভিনন্দন জানিয়েছেন। তিনি বলেছেন, প্রতিকূল ভৌগলিক অবস্থান এবং আবহাওয়ার মধ্যেও এই সেতুগুলি নির্মাণ রেকর্ড সময়ে করা দারুন একটি ব্যাপার। সড়ক এবং সেতু, যেকোন দেশের কাছেই অত্যন্ত গুরুত্বপূর্ণ। দেশের প্রত্যন্ত অঞ্চলের উন্নয়নে এগুলি গুরুত্বপূর্ণ ভূমিকা নেয়। প্রধানমন্ত্রী শ্রী নরেন্দ্র মোদী নিয়মিতভাবে জম্মু ও কাশ্মীরের বিভিন্ন উন্নয়নমূলক কাজের তদারকি করেন জানিয়ে প্রতিরক্ষা মন্ত্রী বলেছেন এই প্রকল্পগুলির জন্য অর্থের কোনো অভাব হবেনা।
শ্রী সিং বলেন, কোভিড মহামারীর কারণে সারা বিশ্বে সকলকে যখন দূরে থাকার পরামর্শ দেওয়া হচ্ছে তখন এই সেতুগুলির উদ্বোধন করে মানুষের মধ্যে যোগাযোগ বৃদ্ধি করা একটি দারুন অভিজ্ঞতা।
জম্মু-কাশ্মীরের জনসাধারণের সহযোগিতার জন্য তিনি তাঁদের ধন্যবাদ জানান। শ্রী সিং বলেন, আধুনিক সড়ক এবং সেতু নির্মাণ একটি অঞ্চলের সমৃদ্ধি নিয়ে আসে। বর্তমান সরকার সীমান্ত এলাকার পরিকাঠামো উন্নয়নে দায়বদ্ধ। জম্মু এলাকায় ১ হাজার কিলোমিটার রাস্তা বর্তমানে তৈরি করা হচ্ছে।
প্রতিরক্ষা মন্ত্রী জানিয়েছেন গত ২ বছর ধরে অত্যাধুনিক প্রযুক্তি ব্যবহার করে বিআরও ৪ হাজার ২০০ কিলোমিটার সড়ক এবং ৫ হাজার ৮০০ মিটার পাকা সেতু নির্মাণ করেছে। বিআরও-র প্রকল্পে তহবিলের কোনো ঘাটতি হবেনা জানিয়ে প্রতিরক্ষা মন্ত্রী বলেন, কোভিড-১৯ মহামারীর সত্ত্বেও সরকার বিআরও-র বাজেট কমায়নি।
আজ যে ৬টি সেতু উদ্বোধন হয়েছে সেগুলির মধ্যে কাঠুয়া জেলায় তারনা নালায় দুটি এবং আখনোর-পালানওয়ালা সড়কে ৪টি সেতু রয়েছে। এগুলি নির্মাণে খরচ হয়েছে ৪৩ কোটি টাকা। ‘সম্পর্ক’ প্রকল্পের আওতায় নির্মিত এই সেতুগুলি সশস্ত্র বাহিনীর সদস্যদের যেমন যাতায়াত করতে সুবিধা হবে একইসঙ্গে এলাকার আর্থিক প্রবৃদ্ধিতেও এই সেতুগুলি সাহায্য করবে।
২০০৮-২০১৬ অর্থবর্ষে বিআরও-র জন্য আর্থিক বরাদ্দ ছিল ৩ হাজার ৩০০ কোটি টাকা থেকে ৪ হাজার ৬০০ কোটি টাকা। ২০১৯-২০ অর্থবর্ষে এই বাজেট বরাদ্দ বাড়িয়ে ৮ হাজার ৫০ কোটি টাকা হয়েছে। ২০২০-২১ অর্থবর্ষে সীমান্ত অঞ্চলের পরিকাঠামো উন্নয়নে ১১,৮০০ কোটি টাকা বরাদ্দ করা হয়েছে।
সেনাবাহিনীর প্রধান জেনারেল এম এম নারভানে, বিআরও-র মহানির্দেশক ডঃ অজয় কুমার সহ প্রতিরক্ষা দপ্তরের পদস্থ আধিকারিকরা এই অনুষ্ঠানে উপস্থিত ছিলেন।
CG/CB /NS
প্রধানমন্ত্রীরদপ্তর
নারী দিবসে প্রধানমন্ত্রী মহিলা উদ্যোক্তাদের কাছ থেকে পণ্য সামগ্রী কিনেছেন
নয়াদিল্লী, ৮ মার্চ, ২০২১
নারী দিবস উপলক্ষ্যে আজ প্রধানমন্ত্রী শ্রী নরেন্দ্র মোদী বিভিন্ন মহিলা, স্বনির্ভর গোষ্ঠী এবং উদ্যোক্তাদের কাছ থেকে পণ্য সামগ্রী কিনেছেন। মহিলা উদ্যোক্তা এবং আত্মনির্ভর ভারতের বিষয়ে প্রেরণা যোগাতেই এই উদ্যোগ নিয়েছেন তিনি।
আত্মনির্ভরতার জন্য ভারতের অভীষ্ট লক্ষ্য পূরণে নারীদের ভূমিকা প্রসঙ্গে বলতে গিয়ে শ্রী মোদী ট্যুইটে জানান, ‘মহিলারা ভারতের আত্মনির্ভরতার লক্ষ্য পূরণে অগ্রণী ভূমিকা পালন করেছেন। আন্তর্জাতিক নারী দিবসে আসুন আমরা মহিলাদের শিল্পোদ্যোগ ক্ষেত্রে উৎসাহিত করে তুলতে প্রতিশ্রুতিবদ্ধ হই।
আজ, আমি এমন কয়েকটি পণ্য সামগ্রী কিনেছি যা মহিলাদের উদ্যোগ, সৃজনশীলতা এবং ভারতীয় সংস্কৃতিকেই তুলে ধরে। #নারীশক্তি।’
তামিলনাড়ুর টোডা উপজাতি কারিগরদের তৈরি এমব্রয়ডারি শাল কেনার বিষয়ে তিনি বলেন, ‘তামিলনাড়ুর টোডা উপজাতি কারিগরদের হাতে তৈরি সূক্ষ্ম কারুকার্যের শালটি দেখতে খুব ভাল লাগছিল।
আমি এরকম একটি শাল কিনেছি। এই পণ্যটি ট্রাইবেস ইন্ডিয়া বাজারজাত করেছে। #নারীশক্তি।’
হাতে তৈরি গন্ড পেপার পেন্টিং বিষয়ে তিনি ট্যুইট করেছেন, ‘এটি চারপাশের রঙকে আরও যুক্ত করেছে !
আমাদের উপজাতি সম্প্রদায়ের শিল্পকর্মটি দর্শনীয়। এই হাতে তৈরি গন্ড পেপার পেন্টিং-এ রঙ এবং সৃজনশীলতা একত্রিত হয়েছে।
আজ এই চিত্র কিনেছি। #নারীশক্তি।’
প্রধানমন্ত্রী এদিন নাগাল্যান্ডের ঐতিহ্যবাহী শালও কিনেছেন। তিনি ট্যুইটে জানিয়েছেন, ‘নাগা সংস্কৃতি, সাহসিকতার সঙ্গে সমার্থক, সৃজনশীলতা এবং সহানুভূতির বিষয় নিয়ে ভারত গর্বিত।
নাগাল্যান্ড থেকে নিয়ে আসা একটি ঐতিহ্যবাহী শাল কিনেছি। #নারীশক্তি।’
খাদির সুতি মধুবনি পেন্টেড উত্তরীয় কেনার বিষয়ে প্রধানমন্ত্রী ট্যুইটে জানান,
‘খাদির সঙ্গে গভীরভাবে জড়িয়ে রয়েছেন মহাত্মা গান্ধী এবং ভারতের সমৃদ্ধশালী ইতিহাস। একটি খাদির সুতি মধুবনি পেন্টেড উত্তরীয় কিনেছি। এটি একটি উন্নতমানের পণ্য এবং আমাদের দেশবাসীর সৃজনশীলতার সঙ্গে গভীরভাবে জড়িত। #নারীশক্তি।’
পশ্চিমবঙ্গের হাতে তৈরি পাটের ফাইল-ফোল্ডার কেনার বিষয়ে শ্রী মোদী ট্যুইটে জানান, ‘আমি অবশ্যই পশ্চিমবঙ্গের এই হাতে তৈরি পাটের ফাইল-ফোল্ডারটি ব্যবহার করব।
আপনারা সবাই নিজের বাড়িতে এই রাজ্যের উপজাতি সম্প্রদায়ের তৈরি পাটের পণ্য রাখবেন! #নারীশক্তি।’
প্রধানমন্ত্রী আসামের কাকাতিপাপং উন্নয়ন ব্লকের স্বনির্ভর গোষ্ঠীর তৈরি গামুসা কিনেছেন।
‘আপনারা আমাকে প্রায়শই গামুসা পড়তে দেখেছেন। এটি অত্যন্ত আরামদায়ক। আজ আমি কাকাতিপাপং উন্নয়ন ব্লকের বিভিন্ন স্বনির্ভর গোষ্ঠীর তৈরি গামুসা কিনেছি। #নারীশক্তি।’
শ্রী মোদী কেরালার মহিলা পরিচালিত গোষ্ঠীর নির্মিত অনন্য পাম শিল্প নীলাভিলাক্কু কেনার বিষয়ে ট্যুইট করে জানিয়েছেন,
‘আমি কেরালার মহিলা পরিচালিত গোষ্ঠী'র নির্মিত অনন্য পাম শিল্প নীলাভিলাক্কু কেনার জন্য অধীর আগ্রহে অপেক্ষা করছিলাম। আমাদের #নারীশক্তি স্থানীয় হস্তশিল্প এবং পণ্যগুলি কিভাবে সংরক্ষণ ও জনপ্রিয় করেছে তা প্রশংসনীয়।’
আইনওবিচারমন্ত্রক
বিচারবিভাগ আয়োজিত শিক্ষানবিশদের মতবিনিময় অধিবেশন
নতুন দিল্লি, ১২ জুলাই, ২০২৩
বিচারবিভাগ নতুন দিল্লির জয়সালমেঢ় হাউসে ১১-ই জুলাই শিক্ষানবিশ বা ইন্টার্নদের একটি মতবিনিময় অধিবেশনের আয়োজন করে । বিভাগের বিশেষ সচিব শ্রী রাজিন্দর কুমার কাশ্যপ এই অধিবেশনের পৌরোহিত্য করেন । তিনি ইন্টার্নদের বেশি করে বিভিন্ন বিষয় পড়ার পরামর্শ দিয়েছেন ।
CG/CB/RAB ..........12th JULY, 2023
(Visitor Counter : 42
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫৩ কোটি ৯০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৮ কোটি ৪৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৬ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫৩ কোটি ৯০ লক্ষ ৩ হাজার ৬৫৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৮ কোটি ৪৩ লক্ষ ৬৬ হাজার ৬১১টি টিকার ডোজ হাতে রয়েছে।
CG/SS/SB
(Visitor Counter : 118
প্রধানমন্ত্রীরদপ্তর
প্রধানমন্ত্রী ২০ জুলাই আগামী কমনওয়েলথ গেমস্-এ অংশগ্রহণকারী ভারতীয় দলের খেলোয়াড় ও কোচদের সঙ্গে মতবিনিময় করবেন
নয়াদিল্লি, ১৮ জুলাই, ২০২২
প্রধানমন্ত্রী শ্রী নরেন্দ্র মোদী ২০ জুলাই সকাল ১০টায় ভিডিও কনফারেন্সের মাধ্যমে ২০২২-এর কমনওয়েলথ গেমস্-এ অংশগ্রহণকারী ভারতীয় দলের সদস্যদের সঙ্গে মতবিনিময় করবেন। খেলোয়াড় ও কোচ – প্রত্যেকের সঙ্গেই শ্রী মোদী কথা বলবেন।
বৃহৎ ক্রীড়া প্রতিযোগিতায় অংশগ্রহণের আগে খেলোয়াড়দের উদ্বুদ্ধ করতে প্রধানমন্ত্রী সর্বদাই সচেষ্ট থাকেন। গত বছর তিনি ২০২০-র টোকিও অলিম্পিক্স এবং প্যারালিম্পিক গেমস্-এ অংশগ্রহণকারী খেলোয়াড়দের সঙ্গে মতবিনিময় করেন।
প্রতিযোগিতা চলাকালীন শ্রী মোদী খেলোয়াড়দের সাফল্যের বিষয়ে খোঁজখবর রাখেন। খেলোয়াড়দের সাফল্য ও একনিষ্ঠ উদ্যোগকে অভিনন্দন জানিয়ে তিনি সরাসরি তাঁদের ফোন করেন এবং উৎসাহিত করেন। এছাড়াও, প্রতিযোগিতা শেষে খেলোয়াড়রা দেশে ফিরে আসার পরপ্রধানমন্ত্রী তাঁদের সঙ্গে সাক্ষাৎ করেন।
২০২২-এর কমনওয়েলথ গেমস্ বার্মিংহামে ২৮ জুলাই থেকে ৮ অগাস্ট পর্যন্ত অনুষ্ঠিত হবে। এই ক্রীড়ানুষ্ঠান ১৯ রকম খেলায় ভারত থেকে ২১৫ জন প্রতিযোগী ১৪১টি ইভেন্টে অংশ নেবেন।
PG/CB/SB
(
প্রতিরক্ষামন্ত্রক
প্রতিরক্ষা প্রদর্শনীর পাশাপাশি, ভারত - আফ্রিকা প্রতিরক্ষা নিয়েও আলোচনা হবে
নয়াদিল্লি, ১৩ সেপ্টেম্বর, ২০২১
ভারত ও আফ্রিকার মধ্যে নিকট ও ঐতিহাসিক সম্পর্ক রয়েছে। দুটি বিষয়ের ওপর ভিত্তি করে ভারত – আফ্রিকা প্রতিরক্ষা সম্পর্ক গড়ে উঠেছে। এর একটি হ’ল সাগর কর্মসূচি, আর অন্যটি বসুধৈব কুটুম্বকম্ বা সমগ্র বিশ্বই এক পরিবার। ভারত – আফ্রিকা প্রতিরক্ষা মন্ত্রীদের প্রথম সম্মেলন ২০২০-র ৬ ফেব্রুয়ারি লক্ষ্ণৌতে অনুষ্ঠিত হয়। একই সঙ্গে, প্রতিরক্ষা প্রদর্শনীর আয়োজন করা হয়। যৌথভাবে প্রতিরক্ষা মন্ত্রক ও বিদেশ মন্ত্রক এই সম্মেলন ও প্রদর্শনীর আয়োজন করে। ভারত – আফ্রিকা চতুর্থ ফোরাম সামিটের প্রেক্ষিতে মন্ত্রী পর্যায়ে আফ্রিকা মহাদেশের দেশগুলির মন্ত্রীদের নিয়ে এটাই ছিল প্রথম এ ধরনের কর্মসূচি। গত বছর প্রথম ভারত – আফ্রিকা প্রতিরক্ষা মন্ত্রীদের সম্মেলন শেষে একটি যৌথ ঘোষণাপত্র  গ্রহণ করা হয়।
এই ঘোষণাপত্র অনুযায়ী, সংশ্লিষ্ট সবপক্ষের সঙ্গে পরামর্শ করে ভারত প্রতি দু’বছরে প্রতিরক্ষা প্রদর্শনী আয়োজনের পাশাপাশি, ভারত – আফ্রিকা প্রতিরক্ষা আলোচনাকে প্রাতিষ্ঠানিক রূপ দেওয়ার প্রস্তাব করেছে। দু’পক্ষের মধ্যে প্রতিরক্ষা নিয়ে আলোচনার বিষয়টি প্রাতিষ্ঠানিক রূপ পেলে তা আফ্রিকা মহাদেশের দেশগুলির সঙ্গে বর্তমান অংশীদারিত্বকে আরও নিবিড় করবে এবং পারস্পরিক সহযোগিতার নতুন নতুন ক্ষেত্র খুঁজে বের করা সম্ভব হবে। একইভাবে, দক্ষতা বৃদ্ধি, প্রশিক্ষণ, সাইবার নিরাপত্তা, সামুদ্রিক নিরাপত্তা ও সন্ত্রাস দমনে পারস্পরিক নৈকট্য গড়ে উঠবে।
সিদ্ধান্ত হয়েছে যে, ভারত – আফ্রিকা প্রতিরক্ষা আলোচনায় জ্ঞান-ভিত্তিক অংশীদার হিসাবে মনোহর পারিক্কর ইন্সটিটিউট ফর ডিফেন্স স্টাডিজ অ্যান্ড অ্যানালিসিস প্রতিষ্ঠানটি কাজ করবে। সেই সঙ্গে, এই প্রতিষ্ঠানটি ভারত ও আফ্রিকার মধ্যে প্রতিরক্ষা ক্ষেত্রে সহযোগিতা বাড়াতে প্রয়োজনীয় সহায়তা দেবে।
প্রতিরক্ষা মন্ত্রী শ্রী রাজনাথ সিং পরবর্তী ভারত – আফ্রিকা প্রতিরক্ষা আলোচনার জন্য আফ্রিকার প্রতিরক্ষা মন্ত্রীদের সম্মেলন আয়োজন করবেন। আগামী বছর মার্চে গান্ধীনগরে প্রতিরক্ষা প্রদর্শনীর পাশাপাশি, প্রতিরক্ষা মন্ত্রীদের সম্মেলন আয়োজিত হবে। ভারত – আফ্রিকা প্রতিরক্ষা আলোচনার মূল বিষয় স্থির হয়েছে ভারত – আফ্রিকা : প্রতিরক্ষা ও নিরাপত্তা সহযোগিতার ক্ষেত্রে সঙ্গতি ও সুদৃঢ়করণে কৌশল গ্রহণ।
CG/BD/SB
(Visitor Counter : 169
সামাজিকন্যায়ওক্ষমতায়নমন্ত্রক
এনসিএসসি-র ভাইস চেয়ারম্যান তপশিলী জাতিভুক্ত এক ব্যক্তির হত্যার ঘটনার তদন্ত করতে মালদা জেলা সফর করেছেন
কলকাতা, ০২ নভেম্বর, ২০২২
তপশিলী জাতিভুক্তদের জন্য জাতীয় কমিশনের ভাইস চেয়ারম্যান শ্রী অরুণ হালদার আজ তপশিলী জাতিভুক্ত ব্যক্তি ধনঞ্জয় সরকারের হত্যার বিষয়ে খোঁজ-খবর নিতে মালদা জেলার গাজোল থানার বৈরগাছি গ্রাম পঞ্চায়েতের খোসলা বাড়ির গ্রামে যান। ভাইস চেয়ারম্যান মৃতের বাড়িতে যান ও তার পরিবারের সদস্যদের সঙ্গে কথা বলেন। তদন্তে জানা যায় যে স্থানীয় গ্রাম পঞ্চায়েতের সভাপতি ও তার সমর্থকদের একটি দুর্নীতি ফাঁস করে দেওয়ার ফলেই ঐ ব্যক্তিকে হত্যা করা হয়। মৃত ব্যক্তিকে গ্রাম পঞ্চায়েতের সভাপতি সুবোধ সরকার ও এবাদুর রহমান মেরে ফেলার হুমকি দিয়েছিল। অক্টোবর মাসের ২৭ তারিখ বাড়ি থেকে ৫০০ মিটার দূরে ধনঞ্জয় সরকারের মৃত্যু হয়।
গাজল থানার পুলিশ ভারতীয় দন্ডবিধির ৩০২ নম্বর ধারা অনুযায়ী অজ্ঞাত পরিচয় ব্যক্তির বিরুদ্ধে হত্যার অভিয়োগ দায়ের করেছে।
তপশীলি জাতিভুক্তদের জন্য জাতীয় কমিশনের উপাধ্যক্ষের সফরকালে উত্তরবঙ্গের আইজি এবং মালদা রেঞ্জের ডিআইজি-কে ব্যক্তিগতভাবে উপস্থিত থাকতে বলা হলেও তাঁরা কেউ আসেন নি। এমনকি মালদার জেলাশাসক ও পুলিশ সুপারও অনুপস্থিত ছিলেন।
শ্রী হালদার বিষয়টিকে বিশেষ গুরুত্ব দিয়েছেন। জেলাশাসক ও পুলিশ সুপারের অনুপস্থিতির বিষয়টিকে গুরুতরভাবে দেখা হয়েছে। পরে সাংবাদিকদের সঙ্গে কথা বলার সময় উপাধ্যক্ষ স্পষ্টভাবে বলেন, কমিশন সব রাজনীতির ঊর্দ্ধে। তিনি সম্প্রতি ক্যানিং-এ তিনটি হত্যার প্রসঙ্গ তুলে ধরেন যেখানে শাসক দলের সদস্যদেরই হত্যা করা হয়েছিল। কিন্তু তার হস্তক্ষেপের দরুণ দরিদ্র পরিবারগুলি ক্ষতিপূরণ পায়।
PG/PM/NS
(Visitor Counter : 18